Milenko Zablaćanski

**Milenko Zablaćanski** (Bogatić, 8. decembar 1955 — Beograd, 22. januar 2008) je bio srpski glumac, režiser i scenarista. Glumio je u više pozorišnih predstava, filmova i televizijskih serija.

Milenko Zablaćanski je diplomirao na Fakultetu dramskih umetnosti u Beogradu, u klasi profesorke Ognjenke Milićević.

Bio je oženjen balerinom i koreografom Snežanom Vesković sa kojom je imao dvoje dece.

## Karijera
### Pozorište
Zablaćanski je karijeru počeo u pozorištu Boško Buha.

Godine 1985. prešao je u Pozorište na Terazijama.

Igrao je u sledećim predstavama:
* Trajkovići *(glavna uloga, premijera 1996. godine, po scenariju [[Siniša Pavić|Siniše Pavića]])*
* Heroji *(Radovan, muzička komedija, po tekstu Predraga Perišića)*
* Kabare
* Svetlosti pozornice
* Lutka sa naslovne strane *(mjuzikl po istoimenom hitu [[Bora Đorđević|Bore Đorđevića]])*
i drugim.

Poslednja Milenkova uloga je:
* Svadba u kupatilu *(Julijus Lenau - Leno, 2007. godine, po komediji [[Milorad Pavić|Milorada Pavića]])*
## Uloge

|- style="background:Lavender; text-align:center;"
| colspan="4" | 1980.-te
|-
| 1981. || Erogena zona || Mocin drug iz vojske
|-
| 1981. || Svetozar Marković || 
|-
| 1981. || Sedam sekretara SKOJ-a || 
|-
| 1982. || Daleko nebo || 
|-
| 1983. || Pereat || 
|-
| 1984. || Igra o pamćenju i umiranju || 
|-
| 1984. || Andrić i Goja || 
|-
| 1985. || Tombola || 
|-
| 1985. || Crvena baraka || 
|-
| 1987. || The Misfit Brigade || 
|-
| 1988. || Mala Nada || Milence
|-
| 1988. || Neka čudna zemlja || gitarista
|-
| 1988. || Vuk Karadžić || Lazar Arsenijević
|- style="background:Lavender; text-align:center;"
| colspan="4" | 1990.-te
|-
| 1990. || Narodni poslanik || advokat Ivković
|-
| 1993-1994. || Srećni ljudi || Đorđe Đorđević Đorđino
|-
| 1994. || Vukovar, jedna priča || vojnik
|-
| 1995-1996. || Srećni ljudi 2 || Đorđe Đorđević Đorđino
|-
| 1996. || Gore dole || 
|-
| 1997. || Groznica subotnje večeri || 
|-
| 1998-2001. || Porodično blago || Dobrivoje Kašiković Mikser
|- style="background:Lavender; text-align:center;"
| colspan="4" | 2000.-te
|-
| 2000. || Dobro veče, deco || 
|-
| 2000. || A sad adio || Dobrivoje Kašiković Mikser
|-
| 2000. || Zeka, Crvenkapa i Lotar Mateus || direktor TV stanice
|-
| 2001. || Lola || Bane Glumac
|-
| 2002. || Klasa 2002. || obezbeđenje
|-
| 2002. || Porodično blago 2 || Dobrivoje Kašiković Mikser
|-
| 2002. || Ko čeka dočeka || 
|-
| 2003. || Siroti mali hrčki 2010. || Drugi tip iz protokola
|-
| 2004. || Stižu dolari || Nenad Neša Ljutić
|-
| 2005. || Dangube! || 
|-
| 2005-2006. || Stižu dolari 2 || Nenad Neša Ljutić
|-
| 2006-2007. || Bela lađa || Marinko Pantić
|-
| 2007. || Ono naše što nekad bejaše || poručnik Marjan
|-
| 2008. || Kraljevina Srbija || pesnik
|-
| 2008. || Bela lađa 2 || Marinko Pantić
|}

## Režirao
* Vršačka pozorišna jesen 2006 (2006, TV mini-serija, u segmentu „Moj Milenko leg'o je da spava“)
* Zeka, Crvenkapa i Lotar Mateus (2000, TV)
* Groznica subotnje večeri (1997, TV serija)
* Mala škola života (1997, TV serija)

## Scenarista
Bio je scenarista sledećih dela:
* Vršačka pozorišna jesen (2006, TV mini serija
* Zeka, Crvenkapa i Lotar Mateus (2000, TV)
* Groznica subotnje večeri (1997, TV serija)
* Mala škola života (1997, TV serija)

Glumio je samog sebe u sledećim ostvarenjima:
* Vršačka pozorišna jesen (2006, TV mini serija)
* Gde cveta limun žut (američki novinar Džon Rid, 2006)

## Prezime
Pravo Milenkovo prezime je bilo Zablaćanski, iako se deo njegove šire familije (iz Šapca i mesta Glušci kraj Bogatića) preziva Zablećanski.

## Smrt
Dana 5. januara 2008. oko 16:30, Zablaćanski je vozio „opel vektru“ putem Užice – Zlatibor, u smeru ka Užicu, kada je, u mestu Jevremovići, u njegov automobil, iz suprotnog smera, udario „mercedes“ kojeg je vozio Petar Šišović, stomatolog iz Užica. Pri tom, smer puta kojim je išao Šišović je imao dve trake, a suprotni smer jednu. Usled sudara, Zablaćanski je zadobio teške povrede glave i smešten je u Užičku bolnicu u nesvesnom stanju. Šišović je izjavio da je udario u automobil Zablaćanskog kako bi izbegao automobil koji je, iz suprotnog smera, išao na njega.

Pošto mu se zdravstveno stanje nije poboljšalo i nije se budio iz kome, Milenko Zablaćanski je nekoliko dana kasnije helikopterom prebačen na lečenje na Vojnomedicinsku akademiju u Beogradu gde je umro, 22. januara u 17:05.

Sahranjen je 25. januara 2008, u Aleji zaslužnih građana na beogradskom Novom groblju.

Šišović je osumnjičen pred Opštinskim sudom u Čajetini za teško krivično delo protiv bezbednosti javnog saobraćaja, sa smrtnim ishodom, za koje je određena kazna od jedne do osam godina zatvora. Ipak, 28. januara 2009. sudsko veće, kojim je predsedavao sudija Zoran Guskić, osudilo ga je na minimalnu zatvorsku kaznu od godinu dana zatvora. Takođe, dosuđena mu je zabrana upravljanja motornim vozilom u trajanju od 12 meseci od dana pravosnažnosti presude.

## Reference

## Vanjske veze
*